Теодосије је преминуо 28. јула 450, а Маркијан га је наследио без претходне консултације с Валентинијаном ради формалног признања. Овај је, међутим, напослетку и признао устоличење свог савладара на Истоку. Исте године, управо уочи избијања непријатељства између Валентинијана и Атиле, краља Хуна, умрла је царева мати Плацидија (27. новембра). Исход овог рата је Атилин пораз недалеко од данашњег Шалона у Шампањи 451.